ইমাম হুসাইন ইবন আলি রা. ও ইলমে হাদিস
—আব্দুল্লাহ যোবায়ের
একটি নাম মনে হলেই তাঁর বিরাট মযার্দারকথা আমাদের মনে ভীড় করে আসে।  রাসুলুল্লাহ সল্লাল্লাহু আলাইহি ওয়া সাল্লামের প্রাণপ্রিয় দৌহিত্র, দুনিয়াতে তাঁর দুটি ফুলের একটি, জান্নাতের সমস্ত যুবকদের একজন সদার্র। আমাদের মনে পড়ে বিশ^ জগতে তাঁর বিপুল প্রভাববিস্তারকারী ব্যক্তিত্বের কথা । কারবালার খোলা প্রান্তরে পড়ন্ত দুপুরে প্রিয়জনদের শবদেহের মাঝে একাকী দাঁড়িয়ে আছেন। নিশ্চিত মৃত্যুর মুখে দাঁড়িয়েও নিষ্কম্প হাতে তুলে ধরেছেন তরবারি। হাজার হাজার নির্দয় নরপিশাচতুল্য শত্রুর সম্মুখেও তিনি বিন্দুমাত্র বিচলিত নন। জীবন যবে যাক— তবু আল্লাহর দ্বীন প্রতিষ্ঠার স্বার্থে বিন্দুমাত্র ছাড় নয়। রাসুলুল্লাহ সল্লাল্লাহু আলাইহি ওয়া সাল্লাম যেভাবে বদর, উহুদ, হুনায়নে শত্রুর সামনে নিভীর্র্ক চিত্তে দাঁড়াতেন, তিনিও তাঁর অনুসরণে ঠিক সেভাবেই দাঁড়িয়েছেন । 
তিনি ইমাম আবু আব্দিল্লাহ আল হুসাইন রাদ্বিয়াল্লাহু আনহু। জাহেরি ইলম, বাতেনি ইলম, প্রজ্ঞা, আল্লাহর দ্বীন প্রতিষ্ঠা— সবদিক থেকেই তিনি ছিলেন রাসুলুল্লাহ সল্লাল্লাহু আলাইহি ওয়া সাল্লামের একজন প্রকৃত উত্তরাধিকার। এই প্রবন্ধে জাহেরি ইলমের একটি দিক— ইলমে হাদিসে তাঁর প্রভাব ও শ্রেষ্ঠত্ব তুলে ধরা হবে। 
হাদিস বর্ণনায় যারা অত্যন্ত সতর্কতা অবলম্বন করেছেন, ইমাম হুসাইন রাদ্বিয়াল্লাহু আনহু তেমন বর্ণনাকারীদের একজন। ইবন হাযম আন্দলুসী তাঁর أسماء الصحابة الرواة وما لكل واحد من العدد গ্রন্থে আসহাবুস সামানিয়ার অন্তভুর্ক্ত হিসেবে বর্ণনা করেছেন। অথার্ৎ যেসকল সাহাবি মোট আটটি হাদিস বর্ণনা করেছেন। প্রকৃতপক্ষে তাঁর বর্ণিত হাদিসসংখ্যা আরও বেশি। 
হুসাইন রাদ্বিয়াল্লাহু আনহু যাদের থেকে হাদিস বর্ণনা করেছেন
সরাসরি রাসুলুল্লাহ সল্লাল্লাহু আলাইহি ওয়া সাল্লাম থেকে এই আটটি ছাড়াও ইমাম হুসাইন রাদ্বিয়াল্লাহু আনহু আরও হাদিস বর্ণনা করেছেন:
১.	তাঁর মা খাতুনে জান্নাত ফাতিমা যাহরা রাদ্বিয়াল্লাহু আনহা থেকে
২.	পিতা সায়্যিদুন আলী কাররামাল্লাহু ওয়াজহাহু থেকে।
৩.	খালা হিন্দ ইবন আবি হালা রাদ্বিয়াল্লাহু আনহা থেকে। 
৪.	সায়্যিদুনা উমর ইবনুল খাত্তাব রাদ্বিয়াল্লাহু আনহু থেকে।   
সহিহ বুখারিতে আলি রাদ্বিয়াল্লাহু আনহু থেকে তাঁর বর্ণিত হাদিস রয়েছে। এছাড়া বিভিন্ন হাদিসগ্রন্থে তাঁর মারফু সূত্রে আরও হাদিস আছে। বিশেষত শিয়াদের বিহারুল আনওয়ারসহ বিভিন্ন গ্রন্থে ইমাম হুসাইন রাদ্বিয়াল্লাহু আনহুর অনেক মারফু বর্ণনা পাওয়া যায়। সেই বর্ণনাগুলোর সনদ নিয়ে নিশ্চয়তা না থাকায় উল্লেখ করা হলো না। 

সরাসরি রাসুলুল্লাহ সল্লাল্লাহু আলাইহি ওয়া সাল্লাম থেকে বর্ণিত হাদিসসমূহ
মুসনাদে আহমদে সরাসরি রাসুলুল্লাহ সল্লাল্লাহু আলাইহি ওয়া সাল্লাম থেকে তাঁর বর্ণিত আটটি হাদিস বর্ণিত হয়েছে। হাদিসগুলো নিম্নরূপ:
عَنْ حُسَيْنُ بْنُ عَلِيٍّ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لِلسَّائِلِ حَقٌّ وَإِنْ جَاءَ عَلَى فَرَسٍ
হুসাইন ইবন আলি রাদ্বিয়াল্লাহু আনহুমা বলেন, রাসুলুল্লাহ সল্লাল্লাহু আলাইহি ওয়া সাল্লাম বলেছেন, ‘যাঞ্চাকারীর অধিকার আছে, যদিও সে ঘোড়সওয়ার হয়ে আসে।’
عَنْ رَبِيعَةَ بْنِ شَيْبَانَ قَالَ قُلْتُ لِلْحُسَيْنِ بْنِ عَلِيٍّ رَضِيَ اللَّهُ عَنْهُ مَا تَعْقِلُ عَنْ رَسُولِ اللَّهِ صَلَّى اللَّهُ عَلَيْهِ وَسَلَّمَ قَالَ صَعِدْتُ مَعَهُ غُرْفَةَ الصَّدَقَةِ فَأَخَذْتُ تَمْرَةً فَلُكْتُهَا فِي فِيَّ فَقَالَ النَّبِيُّ صَلَّى اللَّهُ عَلَيْهِ وَسَلَّمَ أَلْقِهَا فَإِنَّهَا لَا تَحِلُّ لَنَا الصَّدَقَةُ+
রাবিয়া ইবন শাইবান বলেন, আমি হুসাইন ইবন আলি রাদ্বিয়াল্লাহু আনহুমাকে বললাম, ‘রাসুলুল্লাহ সল্লাল্লাহু আলাইহি ওয়া সাল্লাম থেকে আপনার কিছু মনে আছে কী?’ তিনি বললেন, ‘আমি একবার তাঁর সাথে সদকা রাখার ঘরে এসে উঠলাম। এরপর একটি খেজুর নিয়ে মুখে পুরে দিলাম। তিনি বললেন, ‘এটা ফেলে দাও। আমাদের জন্য সদকা হালাল নয়।’
عَنْ شُعَيْبِ بْنِ خَالِدٍ عَنْ حُسَيْنِ بْنِ عَلِيٍّ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِنَّ مِنْ حُسْنِ إِسْلَامِ الْمَرْءِ قِلَّةَ الْكَلَامِ فِيمَا لَا يَعْنِيهِ
শুয়াইব ইবন খালিদ থেকে বর্ণিত, হুসাইন ইবন আলি রাদ্বিয়াল্লাহু আনহুমা বলেন, রাসুলুল্লাহ সল্লাল্লাহু আলাইহি ওয়া সাল্লাম বলেছেন, ‘কারও ইসলামের অন্যতম সৌন্দর্য হলো অনর্থক বিষয়ে কম কথা বলা।’
 عَنْ حُسَيْنٍ وَابْنِ عَبَّاسٍ أَوْ عَنْ أَحَدِهِمَا أَنَّهُ قَالَ إِنَّمَا قَامَ رَسُولُ اللَّهِ صَلَّى اللَّهُ عَلَيْهِ وَسَلَّمَ مِنْ أَجْلِ جَنَازَةِ يَهُودِيٍّ مُرَّ بِهَا عَلَيْهِ فَقَالَ آذَانِي رِيحُهَا
হুসাইন ও ইবন আব্বাস দুজন থেকে অথবা তাঁদের যে কোনো একজন থেকে বর্ণিত যে, রাসুলুল্লাহ সল্লাল্লাহু আলাইহি ওয়া সাল্লাম তাঁর পাশ দিয়ে নিয়ে যাওয়া জনৈক ইহুদির লাশের জন্য দাঁড়িয়েছিলেন। এরপর বলেছিলেন, ‘এটির গন্ধ আমাকে কষ্ট দিচ্ছে।’
عَنْ فَاطِمَةَ ابْنَةِ الْحُسَيْنِ عَنْ أَبِيهَا الْحُسَيْنِ بْنِ عَلِيٍّ عَنْ النَّبِيِّ صَلَّى اللَّهُ عَلَيْهِ وَسَلَّمَ قَالَ مَا مِنْ مُسْلِمٍ وَلَا مُسْلِمَةٍ يُصَابُ بِمُصِيبَةٍ فَيَذْكُرُهَا وَإِنْ طَالَ عَهْدُهَا قَالَ عَبَّادٌ قَدُمَ عَهْدُهَا فَيُحْدِثُ لِذَلِكَ اسْتِرْجَاعًا إِلَّا جَدَّدَ اللَّهُ لَهُ عِنْدَ ذَلِكَ فَأَعْطَاهُ مِثْلَ أَجْرِهَا يَوْمَ أُصِيبَ بِهَا 
হুসাইন রাদ্বিয়াল্লাহু আনহুর কন্যা ফাতিমা তাঁর পিতা থেকে এবং তিনি মহানবি সল্লাল্লাহু আলাইহি ওয়া সাল্লাম থেকে বর্ণনা করেন, তিনি বলেছেন, ‘কোনো মুসলিম নারী বা পুরুষ মুসিবতে পড়লে এবং পরবতীর্তে অনেক দিন পরে হলেও সেকথা মনে করে সেজন্য ইন্নালিল্লাহি ওয়া ইন্না ইলাইহি রাজেউন পড়লে তখন আল্লাহ তাকে নতুন করে [সাওয়াব] দিবেন এবং মুসিবত আপতিত হবার দিনের মতো প্রতিদান তাকে দিবেন।’ 
عَنْ أَبِي الْحَوْرَاءِ عَنِ الْحُسَيْنِ بْنِ عَلِيٍّ قَالَ عَلَّمَنِي جَدِّي أَوْ قَالَ النَّبِيُّ صَلَّى اللَّهُ عَلَيْهِ وَسَلَّمَ كَلِمَاتٍ أَقُولُهُنَّ فِي الْوَتْرِ فَذَكَرَ الْحَدِيثَ 
আবুল হাওরা হুসাইন ইবন আলি রাদ্বিয়াল্লাহু আনহুমা থেকে বর্ণনা করেন, তিনি বলেছেন, ‘আমার নানাজান’ অথবা ‘নবীজী সল্লাল্লাহু আলাইহি ওয়া সাল্লাম কিছু বাক্য বিতরে পড়ার জন্য আমাকে শিখিয়েছেন। আমি সেগুলো বিতরে পড়ি।’ এরপর তিনি হাদিসটি বর্ণনা করেন।  
عَنْ عَبْدِ اللَّهِ بْنِ عَلِيِّ بْنِ حُسَيْنٍ عَنْ أَبِيهِ عَلِيِّ بْنِ حُسَيْنٍ عَنْ أَبِيهِ أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ الْبَخِيلُ مَنْ ذُكِرْتُ عِنْدَهُ ثُمَّ لَمْ يُصَلِّ عَلَيَّ 
আব্দুল্লাহ ইবন আলি ইবন হুসাইন তাঁর পিতা আলি ইবন হুসাইন থেকে এবং তিনি তাঁর পিতা (রাদ্বিয়াল্লাহু আনহুম) থেকে বর্ণনা করেছেন, রাসুলুল্লাহ সল্লাল্লাহু আলাইহি ওয়া সাল্লাম বলেন, ‘কৃপণ সেই, যার কাছে আমা নাম উচ্চারিত হলেও আমার উপর দরুদ পড়ে না।’ 
عَنْ عَلِيِّ بْنِ حُسَيْنٍ عَنْ أَبِيهِ رَضِيَ اللَّهُ تَعَالَى عَنْهُ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مِنْ حُسْنِ إِسْلَامِ الْمَرْءِ تَرْكُهُ مَا لَا يَعْنِيهِ
আলি ইবন হুসাইন তাঁর বাবা (হুসাইন ইবন আলি) রাদ্বিয়াল্লাহু আনহুম থেকে বর্ণনা করেন, রাসুলুল্লাহ সল্লাল্লাহু আলাইহি ওয়া সাল্লাম বলেছেন, ‘কারও ইসলামের অন্যতম সৌন্দর্য হলো অনর্থক বিষয় ত্যাগ করা।’ 
মা ফাতিমা রাদ্বিয়াল্লাহু আনহা থেকে তাঁর বর্ণিত হাদিস
খাতুনে জান্নাত সায়্যিদাতুনা ফাতিমা রাদ্বিয়াল্লাহু আনহা যখন নশ^র পৃথিবী থেকে বিদায় নেন, তখন হুসাইন রাদ্বিয়াল্লাহুর বয়স মাত্র আট বছর। নানা এবং মাকে তিনি শৈশবের খুব অল্প সময় পেয়েছিলেন। ফাতিমা রাদ্বিয়াল্লাহু আনহা নিজেও ফকিহ ছিলেন। এই স্বল্প সময়েই তিনি অমূল্য হাদিসের রত্নভাণ্ডার শিশুপুত্রকে শিক্ষা দিয়েছিলেন। তাঁর থেকে ইমাম হুসাইন রাদ্বিয়াল্লাহু আনহুর বর্ণিত শিষ্ঠাচার সম্পর্কিত একটি হাদিস নিম্নরূপ:
عَنِ الْحُسَيْنِ بْنِ عَلِيٍّ، عَنْ أُمِّهِ، فَاطِمَةَ ابْنَةِ رَسُولِ اللَّهِ ـ صلى الله عليه وسلم ـ قَالَتْ قَالَ رَسُولُ اللَّهِ ـ صلى الله عليه وسلم ـ ‏ "‏ أَلاَ لاَ يَلُومَنَّ امْرُؤٌ إِلاَّ نَفْسَهُ يَبِيتُ وَفِي يَدِهِ رِيحُ غَمَرٍ ‏"
হুসাইন ইবন আলি রাদ্বিয়াল্লাহু আনহু তাঁর মা, রাসুলুল্লাহ সল্লাল্লাহু আলাইহি ওয়া সাল্লামের কন্যা ফাতিমা রাদ্বিয়াল্লাহু আনহা থেকে বর্ণনা করেন, রাসুলুল্লাহ সল্লাল্লাহু আলাইহি ওয়া সাল্লাম বলেছেন, ‘সাবধান। যে যে [খাবারের] চর্বির গন্ধ হাতে নিয়ে রাত কাটায়, সে যেন নিজেকে ছাড়া অন্য কাউকে ভর্ৎসনা না করে।’ 

পিতা আলী রাদ্বিয়াল্লাহু আনহু থেকে তাঁর বর্ণিত হাদিস
আলি রাদ্বিয়াল্লাহু আনহু থেকে ইমাম হুসাইন রাদ্বিয়াল্লাহু আনহু একাধিক হাদিস বর্ণনা করেছেন।  সহিহ বুখারিতেই একাধিক হাদিস রয়েছে। একটি হাদিস নিম্নরূপ: 
عَنِ الزُّهْرِيِّ، قَالَ أَخْبَرَنِي عَلِيُّ بْنُ حُسَيْنٍ، أَنَّ حُسَيْنَ بْنَ عَلِيٍّ، أَخْبَرَهُ أَنَّ عَلِيَّ بْنَ أَبِي طَالِبٍ أَخْبَرَهُ أَنَّ رَسُولَ اللَّهِ صلى الله عليه وسلم طَرَقَهُ وَفَاطِمَةَ بِنْتَ النَّبِيِّ ـ عَلَيْهِ السَّلاَمُ ـ لَيْلَةً فَقَالَ ‏"‏ أَلاَ تُصَلِّيَانِ ‏"‏‏.‏ فَقُلْتُ يَا رَسُولَ اللَّهِ، أَنْفُسُنَا بِيَدِ اللَّهِ، فَإِذَا شَاءَ أَنْ يَبْعَثَنَا بَعَثَنَا‏.‏ فَانْصَرَفَ حِينَ قُلْنَا ذَلِكَ وَلَمْ يَرْجِعْ إِلَىَّ شَيْئًا‏.‏ ثُمَّ سَمِعْتُهُ وَهْوَ مُوَلٍّ يَضْرِبُ فَخِذَهُ وَهْوَ يَقُولُ ‏"‏وَكَانَ الإِنْسَانُ أَكْثَرَ شَىْءٍ جَدَلاً‏)‏‏
যুহরি থেকে বর্ণিত, তিনি বলেন, আমাকে আলি ইবনু হুসাইন বলেছেন যে, হুসাইন ইবনু আলি তাঁকে জানিয়েছেন যে, আলি ইবনু আবি তালিব তাঁকে জানিয়েছেন, রাসুলুল্লাহ সল্লাল্লাহু আলাইহি ওয়া সাল্লাম এক রাতে আমার আর তাঁর মেয়ে ফাতিমার কাছে এসে বললেন, ‘তোমরা নামায পড়ছো না?’ আমি বললাম, ইয়া রাসুলাল্লাহ। আমাদের আত্মাগুলো তো আল্লাহর হাতে। তিনি যখন আমাদের জাগাতে ইচ্ছা করবেন, জাগিয়ে দিবেন। আমরা একথা বলার পর তিনি চলে গেলেন, কোনো জবাব দিলেন না। পরে আমি শুনতে পেলাম যে, তিনি ফিরে যেতে যেতে উরুতে করাঘাত করছিলেন এবং কুরআনের এ আয়াত তিলাওয়াত করছিলেন— وَكَانَ الْإِنْسَانُ أَكْثَرَ شَيْءٍ جَدَلاً ‘‘মানুষ অধিকাংশ ব্যাপারেই বিতর্ক প্রিয়’’— (সূরা আল—কাহাফ ৫৪)। 
হুসাইন রাদ্বিয়াল্লাহু আনহু থেকে যারা হাদিস বর্ণনা করেছেন
মসজিদে নববিতে হুসাইন রাদ্বিয়াল্লাহু আনহুর নিজস্ব ইলমি মজলিস বা হালাকা ছিল। তাতে যে বিপুল সংখ্যক শিক্ষার্থীদের অংশ নেয়াই স্বাভাবিক। মুয়াবিয়া রাদ্বিয়াল্লাহু আনহু ইমাম হুসাইন রাদ্বিয়াল্লাহু আনহুর ইলমি মজলিসের বর্ণনা দিতে গিয়ে কুরায়শদের কাউকে বলেছিলন, 
إذا دخلت مسجد رسول الله صلى الله عليه وسلم فرأيت حلقة فيها قوم كأن على رؤوسهم الطير فتلك حلقة أبي عبد الله مؤتزرا على أنصاف ساقيه ليس فيها من الهزيلا شئ
‘রাসুলুল্লাহ সল্লাল্লাহু আলাইহি ওয়া সাল্লামের মসজিদে ঢুকলেই এমন এক মজলিশ দেখতে পাবে। সেখানে একদল লোক আছে, [এত স্থির] যেন তাদের মাথার উপরে পাখি বসে আছে। সেটাই আবু আব্দুল্লাহর (হুসাইন রা.) মজলিশ। তিনি নিসফে সাক (পায়ের গিরার ছয় আঙুল উপরের অংশ) লুঙ্গি পরে আছেন। তাঁর পায়ে কোনো শীর্ণতা নেই।’  ইবনু কাসিরও আল বিদায়া ওয়ান নিহায়ায় ইমাম হুসাইন রাদ্বিয়াল্লাহু আনহুর কাছে বিপুল সংখ্যক মানুষের আগমন, তাঁকে ঘিরে বসে থাকা, তাঁর কথা শোনা ইত্যাদির কথা উল্লেখ করেছেন। 
এ থেকে প্রমাণিত হয়, বিরাট সংখ্যক সাহাবি ও তাবেঈ তাঁর কাছ থেকে ইলমি ইসতিফাদা নিয়েছেন। তাঁর থেকে হাদিস বর্ণনা করেছেন। তাঁদের মধ্যে উল্লেখযোগ্য কয়েকজনের নাম নিম্নরূপ:
১.	তাঁর ভাই সায়্যিদুনা হাসান ইবন আলি রা.
২.	তাঁর ছেলে যায়দ ইবন হাসান ইবন আলি রা.
৩.	যাইনুল আবিদিন আলি ইবনুল হুসাইন রা.
৪.	তাঁর কন্যা সুকাইনা বিনতুল হুসাইন রা.
৫.	তাঁর আরেক কন্যা ফাতিমা বিনতুল হুসাইন রা.
৬.	তাঁর নাতি ইমাম বাকির রা. 
৭.	বিশর ইবন গালিব আল আসাদি র.
৮.	সুয়াইর ইবন আবি ফাখিয়াহ র.
৯.	সাঈদ ইবন খালিদ আল কুফি র.
১০.	সিনান ইবনু আবি সিনান আদ দুয়ালি র.
১১.	আমির আশ শাবি র.
১২.	আব্দুল্লাহ ইবন আমর ইবন উসমান ইবন আফফান র.
১৩.	উবায়দ ইবন হুনায়ন র.
১৪.	ইকরিমা মাওলা ইবনি আব্বাস র.
১৫.	আইযার ইবন হুরাইস র.
১৬.	কুরয আত তাইমি র.
১৭.	কবি হাম্মাম ইবন গালিব আল ফারাযদাক র.
১৮.	ইউসুফ ইবন মায়মুন আস সাব্বাগ র. প্রমুখ। 
ইমাম হুসাইন রাদ্বিয়াল্লাহু আনহু ও সিলসিলাতুয যাহাব
ইমাম হুসাইন রাদ্বিয়াল্লাহু আনহুসহ আহলুল বায়তের সদস্যদের পরম্পরায় সরাসরি রাসুলুল্লাহ সল্লাল্লাহু আলাইহি ওয়া সাল্লাম থেকে বর্ণিত হাদিস বিশেষ মযার্দার দাবীদার। কেউ এমন সনদকে সিলসিলাতুয যাহাব বা স্বর্ণের সিলসিলা বলেছেন, কেউ সবচেয়ে বিশুদ্ধ সনদ আবার কেউ আরোগ্যলাভের উপায় বলেছেন। । যেমন সহিহ বুখারির আলি রাদ্বিয়াল্লাহু আনহুর সূত্রে ইমাম হুসাইন রাদ্বিয়াল্লাহু আনহুর তাহাজ্জুদ সংক্রান্ত হাদিস: 
“আমাকে আলি ইবনু হুসাইন বলেছেন যে, হুসাইন ইবনু আলি তাঁকে জানিয়েছেন যে, আলি ইবনু আবি তালিব তাঁকে জানিয়েছেন, রাসুলুল্লাহ সল্লাল্লাহু আলাইহি ওয়া সাল্লাম এক রাতে আমার আর তাঁর মেয়ে ফাতিমার কাছে এসে বললেন, ‘তোমরা নামায পড়ছো না?’.....”
এই হাদিসের সনদকে হাফিজ ইবন হাজার আসকালানি র. সবচেয়ে বিশুদ্ধ সনদ (أصح الأسانيد) আখ্যা দিয়েছেন।  
ইবন মাজায় নিম্নোক্ত সনদে একটি হাদিস বর্ণিত হয়েছে: 
عن عَلِي بْن مُوسَى الرِّضَا، عَنْ أَبِيهِ، عَنْ جَعْفَرِ بْنِ مُحَمَّدٍ، عَنْ أَبِيهِ، عَنْ عَلِيِّ بْنِ الْحُسَيْنِ، عَنْ أَبِيهِ، عَنْ عَلِيِّ بْنِ أَبِي طَالِبٍ، قَالَ قَالَ رَسُولُ اللَّهِ ـ صلى الله عليه وسلم ـ ‏ "‏ الإِيمَانُ مَعْرِفَةٌ بِالْقَلْبِ وَقَوْلٌ بِاللِّسَانِ وَعَمَلٌ بِالأَرْكَانِ ‏"
আলী ইবন মুসা রিযা তাঁর পিতা [মুসা আল কাযিম] থেকে, তিনি জাফর ইবন মুহাম্মদ [ইমাম জাফর সাদিক] থেকে, তিনি তাঁর পিতা [ইমাম মুহাম্মদ আল বাকির] থেকে, তিনি আলি ইবনুল হুসাইন [ইমাম যাইনুল আবিদিন] থেকে, তিনি তাঁর পিতা [ইমাম হুসাইন ইবন আলি] থেকে, তিনি আলি ইবনু আবি তালিব থেকে বর্ণনা করেন, রাসুলুল্লাহ সল্লাল্লাহু আলাইহি ওয়া সাল্লাম বলেছেন, ‘ঈমান হলো অন্তরের বিশ^াস, মৌখিক স্বীকারোক্তি এবং দ্বীনের রোকনসমূহের বাস্তবায়ন।’ 
এই হাদিস বর্ণনার পরই রাবি আবুস সলত বলেন, لَوْ قُرِئَ هَذَا الإِسْنَادُ عَلَى مَجْنُونٍ لَبَرَأَ ‏ —কোনো পাগলের কাছে এই সনদ পড়া হলে সে অবশ্যই আরোগ্য লাভ করবে।’
ইবন হাজার হাইতামি উল্লেখ করেছেন, ইমাম আহমদ র. বলেন, لو قرأت هذا الإسناد على مجنون لبرئ من جنته —‘এই সনদ কোনো জীনগ্রস্থ বা পাগলের কাছে যদি পড়তাম, সে পাগলামি থেকে মুক্তি পেতো।’ 
ইমাম হুসাইন রাদ্বিয়াল্লাহু আনহুর বর্ণিত সকল হাদিস আমাদের কাছে আসেনি। উমাইয়া শাসকবর্গের অনবরত অত্যাচার—নিপীড়নের ফলে জনসাধারণের পক্ষে তাঁর সনদে হাদিস বর্ণনা করা কতটুকু নিরাপদ ছিল, তা ভাবার অবকাশ আছে। যেমন আলী রাদ্বিয়াল্লাহু আনহু থেকে বর্ণিত হাদিস অনেক সময় হাসান বাসরিকে মুরসাল হিসেবে বর্ণনা করতে হয়েছে। এরপরও বিভিন্ন হাদিসগ্রন্থে যা রয়েছে, তার সংখ্যাও একেবারে কম নয়। আল্লাহ তায়ালা আমাদের সবাইকে আহলুল বায়তের ইলম থেকে উপকৃত হবার তাওফিক দান করুন। আমিন।  

